section_heading: Tottenham Hotspur
paragraph_text: Gilberto je došao u Tottenham Hotspur 31. siječnja 2008. Nakon početne ozljede zbog koje nije igrao, svoj debi u novom klubu ostvario je u utakmici kupa UEFA protiv PSV-a, 6. ožujka 2008., ali je na poluvremenu zamijenjen nakon što je pogriješio u akciji nakon koje je PSV postigao jedini pogodak na utakmici. Trener Tottenhama nakon utakmice je izjavio da Gilberto ipak nije zamijenjen zbog učinjene pogreške već zbog činjenice što se još uvijek oporavlja od ozljede. Unatoč tome, Gilberto je postao prvi Brazilac koji je zaigrao u početnoj postavi Tottenhama, budući su njihovi tadašnji brazilski igrači Rodrigo Defendi i Diego Bortolozzo bili u rezervnoj momčadi. U sljedećoj utakmici Gilberto je ušao s klupe i zabio treći pogodak u utakmici protiv West Ham Uniteda koja je završila rezultatom 4-0. Svoju prvu kompletnu utakmicu u dresu Tottenhama Gilberto je odigrao 26. travnja 2008. godine protiv Bolton Wanderersa.